Wegħda magħmula mis-Sur Salvatore Lotard, passiġġier fuq l-Ixprunara msemmija 'Sta. Genueva' meta nqabdu f'tempesta kbira, b'baħar għoli u b'riħ qawwi mill-Grigal, hekk kif kienu 'ankrati bejn il-gżira jew ponta ta' Capopassero u n-naħa ta' ġewwa. B'miraklu kbir tal-Beatissima Verġni rabtu sew quddiem u l-ankra għax kieku ġew nieqsa dawn kienu jkunu f'periklu kbir li jitkissru fuq is-sikka, nhar l-20 ta' Settembru 1812. Il-wegħda saret u l-grazzja nqalgħet. Il-kwadru hu taż-żejt fuq l-injam u l-qies tiegħu hu 51ċm x 30ċm. Erbat iqlub ilkoll tal-fidda mogħtija lill-Madonna tal-Mellieħa fil-bidu tas-Seklu 20 wara wegħdi Ħ diversi li sarulha u wara li nqalgħu l-grazzji WA I mitluba. L-ewwel qalb mogħtija minn Gio Maria Borg nhar it-23 ta' Awwissu, 1911. VFGA, it-tieni qalb mogħtija minn Giovani u Spira Rizzo minn La Goulette fit-Tuneżija fl-1906. VFGA, it-tielet qalb mogħtija minn Maria Vella fl-1912. VFGA u l-aħħar qalb mogħtija minn Maria Anna Sammut fl-1910.